
"Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā"
NOLIKUMS
Iepirkuma identifikācijas Nr. ID-KLKC-044/2026
Iepirkums tiek veikts saskaņā ar Ministru kabineta 2017. gada 20. februāra noteikumiem Nr. 104
"Noteikumi par iepirkuma procedūru un tās piemērošanas kārtību pasūtītāja finansētiem projektiem"
Iepirkums tiek veikts ERAF projekta Nr. 4.3.2.0/1/25/A/044 "KKC – kopienu kultūras centra attīstība sociālajai saliedētībai" ietvaros
Rīga, 2026


1. VISPĀRĪGĀ INFORMĀCIJA
Tiesiskais pamats un finansējums
1.1.	Iepirkums tiek veikts saskaņā ar Ministru kabineta 2017. gada 20. februāra noteikumiem Nr. 104 "Noteikumi par iepirkuma procedūru un tās piemērošanas kārtību pasūtītāja finansētiem projektiem" (turpmāk – MK noteikumi Nr. 104).
1.2.	Iepirkums tiek veikts un līgums tiks finansēts ERAF projekta Nr. 4.3.2.0/1/25/A/044 "KKC – kopienu kultūras centra attīstība sociālajai saliedētībai" (turpmāk – Projekts) ietvaros, ko līdzfinansē Eiropas Reģionālās attīstības fonds (ERAF). Projekta īstenošanas uzraudzību veic Centrālā finanšu un līgumu aģentūra (turpmāk – CFLA).
1.3.	Iepirkuma identifikācijas Nr.: ID-KLKC-044/2026. Paziņojums par iepirkumu tiek publicēts Iepirkumu uzraudzības biroja (turpmāk – IUB) tīmekļvietnē.
Pasūtītājs
	Nosaukums
	BIEDRĪBA "KAŅEPES LAIKMETĪGĀS KULTŪRAS CENTRS"

	Reģistrācijas Nr.
	40008229307

	Adrese
	Skolas iela 15, Rīga, LV-1010

	Tālrunis
	+371 29189728

	E-pasts
	linda@kanepes.lv



1.4.	Kontaktpersona jautājumos par iepirkuma dokumentiem un norisi:
	Vārds, uzvārds
	Linda Šešo

	Amats
	Projekta vadītāja

	Tālrunis
	+371 29189728

	E-pasts
	linda@kanepes.lv



1.5.	Kontaktpersona jautājumos par iepirkuma priekšmetu un objekta apskati:
	Vārds, uzvārds
	 Linda Šešo

	Amats
	 Projekta vadītāja

	Tālrunis
	 +371 29189728

	E-pasts
	 linda@kanepes.lv



Pretendents un iepirkuma dokumentu pieejamība
1.6.	Pretendents – piegādātājs (fiziska vai juridiska persona, šādu personu apvienība jebkurā to kombinācijā), kas iesniedzis piedāvājumu šajā iepirkumā.
1.7.	Iepirkuma nolikumam ar pielikumiem (turpmāk – Nolikums) ir nodrošināta tieša, brīva un bez maksas elektroniskā pieeja IUB tīmekļvietnē pie paziņojuma par iepirkumu. Aktuālā iepirkuma dokumentācija, t.sk. Nolikuma grozījumi, ir pieejama IUB tīmekļvietnē.
Informācijas apmaiņa
1.8.	Informācijas apmaiņa starp Pasūtītāju un piegādātājiem notiek rakstveidā pa e-pastu linda@kanepes.lv, e-pasta tēmā norādot iepirkuma identifikācijas Nr. ID-KLKC-044/2026. Jautājumus par Nolikumu piegādātāji uzdod e-pastā.
1.9.	Pasūtītājs sniedz atbildes uz jautājumiem 3 (trīs) darbdienu laikā pēc jautājuma saņemšanas, bet ne vēlāk kā 3 (trīs) darbdienas pirms piedāvājumu iesniegšanas termiņa beigām, ja jautājums saņemts laikus. Jautājumi uzdodami ne vēlāk kā 5 (piecas) darbdienas pirms piedāvājumu iesniegšanas termiņa beigām.
1.10.	Atbildes uz jautājumiem (neatklājot jautājuma uzdevēju) Pasūtītājs publicē Pasūtītāja tīmekļvietnē https://kanepes.lv/iepirkums-buvnieciba/ . Nolikuma grozījumus Pasūtītājs publicē IUB tīmekļvietnē. Atbildes un grozījumus Pasūtītājs nosūta arī pa e-pastu piegādātājiem, kuri piedalījušies objekta apskatē vai uzdevuši jautājumus. Pretendenta pienākums ir sekot līdzi IUB tīmekļvietnē un Pasūtītāja tīmekļvietnē publicētajai informācijai.
Piedāvājuma iesniegšana un atvēršana
1.11.	Piedāvājumi iesniedzami elektroniski, nosūtot tos uz e-pastu linda@kanepes.lv līdz 2026. gada 26. novembrim plkst. 10:00. E-pasta tēmā norāda: "Piedāvājums iepirkumam ID-KLKC-044/2026 – neatvērt līdz piedāvājumu iesniegšanas termiņam". Piedāvājumi, kas iesniegti citā veidā vai saņemti pēc termiņa beigām, netiek izskatīti.
1.12.	Par piedāvājuma iesniegšanas brīdi uzskata laiku, kad e-pasts saņemts Pasūtītāja e-pasta serverī. Pasūtītājs 1 (vienas) darbdienas laikā pa e-pastu apstiprina piedāvājuma saņemšanu. Pretendents atbild par to, lai piedāvājums tiktu saņemts laikus. Vienas e-pasta vēstules apjoms nedrīkst pārsniegt 20 MB; lielāku piedāvājumu var sadalīt vairākās numurētās vēstulēs (piem., "1/3", "2/3", "3/3"), kurām visām jābūt saņemtām līdz termiņa beigām.
1.13.	Piedāvājuma aizsardzība: piedāvājuma datnes iesniedz ar paroli aizsargātā (šifrētā) arhīvā (piem., .zip vai .7z formātā ar AES-256 šifrēšanu). Paroli pretendents nosūta atsevišķā e-pastā uz to pašu adresi pēc piedāvājumu iesniegšanas termiņa beigām, bet ne vēlāk kā 3 (trīs) stundu laikā pēc termiņa beigām. Ja parole nav saņemta noteiktajā laikā vai arhīvu ar to nav iespējams atvērt, piedāvājums netiek izskatīts.
1.14.	Piedāvājumus atver iepirkuma komisija 1 (vienas) darbdienas laikā pēc piedāvājumu iesniegšanas termiņa beigām. Par atvēršanu sagatavo protokolu, kurā norāda pretendentus, piedāvājumu saņemšanas laiku un piedāvāto līgumcenu (kopējo un pa blokiem). Protokolu 3 (trīs) darbdienu laikā nosūta visiem pretendentiem.
1.15.	Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, nosūtot e-pastu ar norādi "Grozījumi" vai "Atsaukums". Ja pretendents iesniedz vairākus piedāvājumus, par spēkā esošu uzskata pēdējo laikus saņemto. Ja Pasūtītāja e-pasta darbības traucējumu dēļ piedāvājumus nav iespējams saņemt, Pasūtītājs pagarina piedāvājumu iesniegšanas termiņu, par to paziņojot IUB tīmekļvietnē.
Piedāvājuma noformēšana
1.16.	Piedāvājums sastāv no: (1) pieteikuma un kvalifikācijas dokumentiem; (2) tehniskā piedāvājuma; (3) finanšu piedāvājuma; (4) piedāvājuma nodrošinājuma. Piedāvājumā iekļauj visus Nolikuma 4. nodaļā prasītos dokumentus.
1.17.	Piedāvājumu sagatavo elektroniski nolasāmos formātos (PDF, DOCX, XLSX) un paraksta ar drošu elektronisko parakstu, kas satur laika zīmogu. Finanšu piedāvājuma tāmi iesniedz arī .xlsx formātā. Iesniegtās datnes nedrīkst saturēt datorvīrusus, un tās nedrīkst būt aizsargātas ar parolēm (izņemot 1.13. punktā paredzēto arhīva aizsardzību). Ja piedāvājumu nav iespējams atvērt vai nolasīt, tas netiek izskatīts.
1.18.	Piedāvājums sagatavojams latviešu valodā. Svešvalodā sagatavotiem dokumentiem pievieno pretendenta apliecinātu tulkojumu latviešu valodā. Par tulkojuma atbilstību oriģinālam atbild pretendents.
1.19.	Pretendents var iesniegt tikai vienu piedāvājumu par visu iepirkuma priekšmeta apjomu. Piedāvājuma varianti nav pieļaujami.
1.20.	Piedāvājuma derīguma termiņš – 6 (seši) mēneši no piedāvājumu iesniegšanas termiņa beigām.
Interešu konflikta novēršana
1.21.	Iepirkuma komisijas locekļi pirms piedāvājumu vērtēšanas uzsākšanas, kad ir zināmi pretendenti, paraksta apliecinājumu, ka nav interešu konflikta ar nevienu no pretendentiem. Ja interešu konflikts tiek konstatēts, attiecīgā persona nepiedalās piedāvājumu vērtēšanā un lēmumu pieņemšanā šajā iepirkumā.
1.22.	Ja interešu konflikts pastāv starp pretendentu un Pasūtītāju (piem., pretendents vai tā valdes loceklis, dalībnieks vai patiesā labuma guvējs ir saistīts ar Pasūtītāja valdes locekli) un to nav iespējams novērst, atstādinot attiecīgo personu saskaņā ar 1.21. punktu, Pasūtītājs izslēdz pretendentu no dalības iepirkumā.
2. IEPIRKUMA PRIEKŠMETS, LĪGUMA TERMIŅI UN VIETA
2.1.	Iepirkuma priekšmets ir "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā" (būves kadastra apzīmējums 0100 020 0062 002) atbilstoši Tehniskajai specifikācijai (1. pielikums).
2.2.	Iepirkuma priekšmets ietver:
2.2.1.	Objekta esošā, BIS saskaņotā būvprojekta (BIS lietas Nr. BIS-BL-707494-95056, turpmāk – Būvprojekts) izmaiņu izstrādi atbilstoši Tehniskajai specifikācijai, t.sk. to būvprojekta daļu izstrādi, kas nebija iekļautas sākotnējā Būvprojektā, un ar tām saistīto risinājumu korekciju, tāmēšanu un saskaņošanu būvvaldē Būvniecības informācijas sistēmā (turpmāk – BIS) (turpmāk – Būvprojekta izmaiņas);
2.2.2.	būvdarbus atbilstoši Būvprojektam un saskaņotajām Būvprojekta izmaiņām tādā apjomā, kas nepieciešams, lai būvi pieņemtu ekspluatācijā (būvvaldes akts BIS par būves pieņemšanu ekspluatācijā). Būvdarbus, kurus Būvprojekta izmaiņas neskar, var uzsākt pēc būvdarbu uzsākšanas nosacījumu izpildes BIS, nesagaidot Būvprojekta izmaiņu saskaņošanu; būvdarbus, kurus skar Būvprojekta izmaiņas, veic pēc izmaiņu saskaņošanas BIS. Būvdarbos ietilpst arī lifta piegāde, montāža un sertifikācija, pārņemot Pasūtītāja noslēgtā līguma ar SIA "KONE Lifti Latvija" tālāko izpildi, un kadastrālā uzmērīšana (Tehniskās specifikācijas 6.3. un 7.5.4. punkts);
2.2.3.	autoruzraudzību visā būvdarbu laikā līdz būves pieņemšanai ekspluatācijā.
2.3.	Būvdarbu izmaksas pretendents piedāvājumā un tāmē sadala 2 (divos) blokos (Tehniskās specifikācijas 3.6. un 6.2. punkts):
2.3.1.	1. bloks – būvdarbi, kas ēkas 2. un 3. stāva pieņemšanai ekspluatācijā (t.sk. lifts, piekļuves pacēlājs, evakuācijas krēsls, obligātie gaismekļi, kadastrālā uzmērīšana);
2.3.2.	2. bloks – būvdarbi 1. stāvā (un pagrabā), kas nepieciešami sistēmu savienošanai ar 1. stāvu. Šīs ir Projekta neattiecināmās izmaksas, kuras Pasūtītājs sedz no saviem līdzekļiem;
2.3.3.	Iepirkuma priekšmetā neietilpst: iekšējā apdare, kas nav nepieciešama ēkas pieņemšanai ekspluatācijā (krāsošana, dekoratīvie segumi u.c. – Tehniskās specifikācijas 6.2. punkts); skatuves, skaņas, gaismas un kino tehnika; gaismekļu piegāde un montāža, izņemot obligātos gaismekļus; virtuves iekārtas (3. stāvā – tikai inženierpievadi); tekstils un dekoratīvie elementi, kā arī citi darbi un piegādes, kas nav minēti Tehniskajā specifikācijā.
2.4.	Pretendents nevar iesniegt piedāvājumu par daļu no iepirkuma priekšmeta – piedāvājumā jānorāda cena abiem blokiem. Iepirkums netiek dalīts daļās, jo projektēšana, būvdarbi un autoruzraudzība ir savstarpēji tehniski un funkcionāli saistīti un to izpilde vienā līgumā nodrošina vienotu atbildību par rezultātu.
2.5.	CPV kodi:
	CPV kods
	Nosaukums

	Galvenais CPV kods

	45200000-9
	Pilnīgas vai daļējas izbūves darbi un inženiertehniskie darbi

	Papildu CPV kodi

	71000000-8
	Arhitektūras, būvniecības, inženiertehniskie un pārbaudes pakalpojumi

	71242000-6
	Projekts un projektēšanas sagatavošana, tāmēšana



2.6.	Līguma izpildes termiņš – Objekta pieņemšana ekspluatācijā līdz 2027. gada 30. jūlijam, tai skaitā:
2.6.1.	Būvprojekta izmaiņu izstrāde un saskaņošana BIS – saskaņā ar pretendenta iesniegto laika grafiku tā, lai tā neaizkavētu 2.6. punktā noteikto termiņu;
2.6.2.	būvdarbi – saskaņā ar pretendenta iesniegto laika grafiku, ne vēlāk kā līdz 2027. gada 30. jūlijam (būvvaldes akts BIS par būves pieņemšanu ekspluatācijā);
2.6.3.	autoruzraudzība – no būvdarbu uzsākšanas līdz būves pieņemšanai ekspluatācijā un līguma nodošanas-pieņemšanas akta abpusējai parakstīšanai.
2.7.	Pretendents, kuram piešķirtas līguma slēgšanas tiesības, 5 (piecu) darbdienu laikā pēc līguma noslēgšanas iesniedz precizētu, detalizētu laika grafiku pa nedēļām.
2.8.	Līguma izpildes vieta – Skolas iela 15, Rīga, LV-1010.
2.9.	Piedāvājuma cenā jāiekļauj visas ar līguma izpildi saistītās izmaksas, t.sk. nodokļi, nodevas, saskaņojumu un atzinumu izmaksas, administratīvās un transporta izmaksas, materiālu, mehānismu un iekārtu izmaksas, būvgružu utilizācija, iespējamais sadārdzinājums, kā arī izmaksas, kas nav minētas, bet bez kurām nav iespējama kvalitatīva, tehnoloģiski pareiza un normatīvajiem aktiem atbilstoša līguma izpilde pilnā apmērā.
2.10.	Līgumā paredzēti divi avansa maksājumi: (1) projektēšanas avanss 30% (trīsdesmit procentu) apmērā no Projektēšanas cenas (bez PVN), ko izmaksā pēc līguma noslēgšanas un līguma izpildes nodrošinājuma iesniegšanas; Projektēšanas gala maksājumu veic pēc Būvprojekta izmaiņu saskaņošanas BIS; (2) būvdarbu avanss 10% (desmit procentu) apmērā no būvdarbu izmaksām (bez PVN), kas tiek izmaksāts pēc tam, kad BIS ir koriģēti būvdarbu uzsākšanas nosacījumi (Uzņēmējs norādīts kā būvdarbu veicējs) un izdarīta atzīme par to izpildi, un pēc avansa nodrošinājuma iesniegšanas, un tiek dzēsts no ikmēneša maksājumiem (sk. līguma projekta 3. nodaļu). Avansa apmēru aprēķina no attiecīgās cenas bez PVN; avansa rēķinā PVN piemēro saskaņā ar Pievienotās vērtības nodokļa likumu (ja piemērojama nodokļa apgrieztā maksāšanas kārtība, PVN rēķinā nenorāda).
2.11.	Objekta apskate ir obligāta. Apskate notiek 2026. gada 10. novembrī plkst. 13:00. Par dalību apskatē pretendents piesakās pie 1.5. punktā norādītās kontaktpersonas ne vēlāk kā 1 (vienu) darbdienu iepriekš. Papildu objekta apskati pretendents var pieteikt individuāli pie 1.5. punktā norādītās kontaktpersonas, ne vēlāk kā 5 (piecas) darbdienas pirms piedāvājumu iesniegšanas termiņa beigām. Pēc apskates pretendents un Pasūtītājs paraksta apliecinājumu par objekta apskati (9. pielikums), ko pretendents pievieno piedāvājumam. Ja pretendents nav veicis objekta apskati, piedāvājums tiek noraidīts.
3. PIEDĀVĀJUMA NODROŠINĀJUMS
3.1.	Pretendents iesniedz piedāvājuma nodrošinājumu 2% (divu procentu) apmērā no piedāvājuma summas bez PVN.
3.2.	Piedāvājuma nodrošinājumu iesniedz kā
3.2.1.	kredītiestādes garantiju vai apdrošināšanas sabiedrības izsniegtu apdrošināšanas polisi (13. pielikums), kas parakstīta ar drošu elektronisko parakstu; kopā ar polisi iesniedz dokumentu, kas apliecina prēmijas samaksu.
3.3.	Nodrošinājumam jābūt spēkā no piedāvājumu iesniegšanas termiņa beigām līdz īsākajam no šādiem termiņiem:
3.3.1.	6 (seši) mēneši no piedāvājumu iesniegšanas termiņa beigām;
3.3.2.	izraudzītajam pretendentam – līdz līguma izpildes nodrošinājuma iesniegšanai;
3.3.3.	līdz iepirkuma līguma noslēgšanai.
3.4.	Pasūtītājs piedāvājuma nodrošinājumu atgriež 5 (piecu) darbdienu laikā pēc tam, kad: (1) izraudzītais pretendents iesniedzis līguma izpildes nodrošinājumu; (2) pārējiem pretendentiem – noslēgts līgums vai beidzies nodrošinājuma termiņš; (3) iepirkums izbeigts vai pārtraukts.
3.5.	Pasūtītājs ir tiesīgs saņemt nodrošinājuma summu, ja:
3.5.1.	pretendents atsauc piedāvājumu, kamēr ir spēkā nodrošinājums;
3.5.2.	izraudzītais pretendents Pasūtītāja noteiktajā termiņā neiesniedz līgumā paredzēto līguma izpildes nodrošinājumu;
3.5.3.	izraudzītais pretendents Pasūtītāja noteiktajā termiņā neparaksta līgumu.
3.6.	Garantijā vai polisē jābūt noteiktam, ka devējs izmaksā summu pēc Pasūtītāja pirmā rakstiskā pieprasījuma 10 (desmit) darbdienu laikā, neprasot papildu pierādījumus un nepieprasot vispirms vērsties pie pretendenta.
3.7.	Ja pretendents nav iesniedzis piedāvājuma nodrošinājumu vai tas neatbilst šīs nodaļas prasībām, piedāvājums tiek noraidīts.
4. PRASĪBAS PRETENDENTAM UN IESNIEDZAMIE DOKUMENTI
Visas kvalifikācijas prasības attiecas uz pretendentu kopumā (piegādātāju apvienības gadījumā – uz apvienību kopumā, ja nav norādīts citādi). Izslēgšanas nosacījumi attiecas uz katru apvienības dalībnieku un personu, uz kuras iespējām pretendents balstās.
	Nr.
	Prasība
	Iesniedzamie dokumenti

	A. Izslēgšanas nosacījumi

	4.1.
	Pasūtītājs izslēdz pretendentu, ja:
1. pretendentam ir pasludināts maksātnespējas process, apturēta saimnieciskā darbība vai tas tiek likvidēts;
1. pretendentam Latvijā vai reģistrācijas valstī ir nodokļu parādi, t.sk. valsts sociālās apdrošināšanas obligāto iemaksu parādi, kas kopsummā pārsniedz 150 euro;
1. uz pretendentu attiecas Starptautisko un Latvijas Republikas nacionālo sankciju likuma 11.¹ pantā noteiktie izslēgšanas iemesli;
1. pastāv Nolikuma 1.22. punktā minētais interešu konflikts.
	Apliecinājums Pieteikumā (2. pielikums).
Latvijā reģistrētiem pretendentiem dokumenti nav jāiesniedz – Pasūtītājs informāciju pārbauda publiskās datubāzēs (VID, Uzņēmumu reģistrs, Lursoft).
Ārvalstīs reģistrētiem pretendentiem – kompetentas institūcijas izziņa, kas izsniegta ne agrāk kā 1 (vienu) mēnesi pirms iesniegšanas, un informācija par valdes/padomes sastāvu un patiesā labuma guvējiem.
Pārbaudi veic pretendentam, kuram varētu tikt piešķirtas līguma slēgšanas tiesības.

	B. Atlases prasības

	4.2.
	Pretendenta pieteikums dalībai iepirkumā.
	Pieteikums (2. pielikums).

	4.3.
	Pretendents ir reģistrēts Latvijas Republikas (turpmāk – LR) Uzņēmumu reģistrā vai Valsts ieņēmumu dienestā (fiziskām personām) vai līdzvērtīgā reģistrā ārvalstīs.
	Latvijā reģistrētiem – nav jāiesniedz, Pasūtītājs pārbauda www.ur.gov.lv un VID datubāzē.
Ārvalstīs reģistrētiem – reģistrācijas apliecības kopija vai norāde uz publiski pieejamu reģistru.

	4.4.
	Pretendents (vai piesaistītais apakšuzņēmējs attiecīgo darbu veikšanai) ir reģistrēts LR Būvkomersantu reģistrā. Ārvalstu pretendentam jābūt reģistrētam līdzvērtīgā reģistrā un līdz līguma noslēgšanai – LR Būvkomersantu reģistrā.
	Latvijā reģistrētiem – nav jāiesniedz, Pasūtītājs pārbauda BIS Būvkomersantu reģistrā.
Ārvalstu pretendentam – līdzvērtīga reģistra apliecinājums un apliecinājums par reģistrēšanos LR Būvkomersantu reģistrā līdz līguma noslēgšanai.

	4.5.
	Pretendenta rīcībā ir līguma izpildei nepieciešamie sertificēti speciālisti, kas atbilst 10. pielikumā noteiktajām prasībām.
	Aizpildīts 10. pielikums.
Sertifikātus Pasūtītājs pārbauda BIS Būvspeciālistu reģistrā.
Atbildīgā būvdarbu vadītāja pieredzes apraksts (6. pielikums) un to apliecinošs dokuments (būvvaldes akts par pieņemšanu ekspluatācijā).
Katra speciālista apliecinājums (7. pielikums), ja speciālists nav pretendenta valdes loceklis.
Ārvalstu speciālistiem – apliecinājums, ka līdz līguma noslēgšanai tiks iegūtas tiesības veikt profesionālo darbību LR saskaņā ar Profesionālās kvalifikācijas atzīšanas likumu.

	4.6.
	Pretendentam iepriekšējo 5 (piecu) gadu laikā (2021., 2022., 2023., 2024., 2025. gadā, kā arī 2026. gadā līdz piedāvājuma iesniegšanai) ir pieredze vismaz 2 (divu) līgumu izpildē, kuros veikti 2. vai 3. grupas ēkas* pārbūves vai jaunbūves darbi, turklāt vismaz viena no ēkām ir publiska ēka.
Būvdarbi pabeigti un būve pieņemta ekspluatācijā.
	Pretendenta pieredzes saraksts (5. pielikums).
Katram objektam – būvvaldes akts par būves pieņemšanu ekspluatācijā, kurā kā būvdarbu veicējs norādīts pretendents vai persona, uz kuras pieredzi tas balstās.
Ja akts nesatur visu informāciju – pasūtītāja atsauksme, kurā norādīts pasūtītājs, līguma priekšmets, izpildes periods un vieta, darbu raksturojums un izpildes kvalitāte.

	4.7.
	Pretendenta vidējais gada neto apgrozījums pēdējo 3 (trīs) noslēgto finanšu gadu laikā ir vismaz 250 000 EUR. Pretendentiem, kas dibināti vēlāk, – nostrādātajā periodā. Piegādātāju apvienībai prasība attiecas uz apvienību kopumā.
	Informācija par apgrozījumu (8. pielikums).
Latvijā reģistrētiem – Pasūtītājs pārbauda publiski pieejamos gada pārskatos; ja 2025. gada pārskats vēl nav iesniegts – pievieno finanšu pārskatu vai tā izrakstu.
Ārvalstu pretendentiem – finanšu pārskats vai līdzvērtīgs dokuments.

	4.8.
	Pretendents var balstīties uz citu personu iespējām, ja tas nepieciešams līguma izpildei. Ja pretendents balstās uz citas personas pieredzi, šai personai jāveic tie darbi, kuriem attiecīgā pieredze nepieciešama.
	Personas apliecinājums vai vienošanās par resursu nodošanu (4. pielikums) un informācija Pieteikuma 2. sadaļā.

	4.9.
	Pretendents var piesaistīt apakšuzņēmējus.
	Visus apakšuzņēmējus, kuru veicamo darbu vērtība ir 10% no līgumcenas vai lielāka, norāda Pieteikuma 3. sadaļā un pievieno to apliecinājumus (4. pielikums).

	4.10.
	Ja piedāvājumu iesniedz piegādātāju apvienība, tā norāda katra dalībnieka atbildību un veicamo darbu apjomu.
	Visu dalībnieku parakstīta vienošanās par kopīga piedāvājuma iesniegšanu, kurā norādīts: katra dalībnieka līguma daļa un atbildības sadalījums; pilnvarotais pārstāvis; solidāra atbildība par līguma izpildi.
Pasūtītājs var pieprasīt apvienībai izveidoties noteiktā juridiskā statusā, ja tai tiek piešķirtas līguma slēgšanas tiesības.

	4.11.
	Piedāvājumu paraksta pretendenta paraksttiesīgā persona.
	Ja paraksta pilnvarota persona – pilnvara.

	4.12.
	Objekta apskate (obligāta) Nolikuma 2.11. punktā noteiktajā laikā. Ja pretendents nav veicis objekta apskati, piedāvājums tiek noraidīts.
	Pasūtītāja un pretendenta parakstīts apliecinājums par objekta apskati (9. pielikums).

	C. Tehniskais piedāvājums

	4.13.
	Projektēšana, būvdarbi un autoruzraudzība pilnībā atbilst Tehniskajai specifikācijai.
	Apliecinājums Pieteikumā (2. pielikums).

	4.14.
	Līguma izpildes laika grafiks, kas nodrošina Objekta pieņemšanu ekspluatācijā līdz 2027. gada 30. jūlijam.
	Laika grafiks pa nedēļām brīvā formā: Būvprojekta izmaiņu izstrāde un saskaņošana BIS; būvdarbi, kurus izmaiņas neskar; būvdarbi pēc izmaiņu saskaņošanas; pieņemšana ekspluatācijā; autoruzraudzība.

	4.15.
	Būvdarbu garantijas termiņš – vismaz 60 (sešdesmit) mēneši no būves pieņemšanas ekspluatācijā.
	Apliecinājums Pieteikumā (2. pielikums).

	4.16.
	Atbildīgā būvdarbu vadītāja papildu pieredze (vērtēšanas kritērijs D). Iesniegšana nav obligāta – ja netiek iesniegta, pretendents netiek noraidīts, bet attiecīgajā kritērijā saņem 0 punktus.
	6. pielikuma sadaļa par papildu objektiem (kritērijs D).
Katram objektam: būvvaldes akts par pieņemšanu ekspluatācijā, kurā norādīts attiecīgais speciālists, un informācija par pasūtītāju, līguma priekšmetu, izpildes periodu un vietu.

	D. Finanšu piedāvājums un nodrošinājums

	4.17.
	Finanšu piedāvājumā iekļautas visas ar līguma izpildi saistītās izmaksas, sadalot būvdarbu izmaksas 2 (divos) blokos (2.3. punkts).
	Finanšu piedāvājums (11. pielikums) un būvdarbu tāme, sadalīta 1. un 2. blokā (.xlsx un .pdf).

	4.18.
	Piedāvājuma nodrošinājums atbilstoši 3. nodaļai.
	Garantija / polise (13. pielikums).


* Ēku grupas saskaņā ar Ministru kabineta 2014. gada 19. augusta noteikumu Nr. 500 "Vispārīgie būvnoteikumi" 1. pielikumu "Būvju iedalījums grupās". Īsumā: 1. grupa – mazēkas un vienkāršas palīgēkas; 3. grupa – lielas vai sarežģītas ēkas (piem., publiskas ēkas ar lielu cilvēku skaitu, ražošanas ēkas virs 1000 m², noliktavas virs 2000 m²); 2. grupa – ēkas, kas neietilpst 1. vai 3. grupā.
5. PIEDĀVĀJUMU PĀRBAUDE UN VĒRTĒŠANA
5.1.	Iepirkuma komisija pārbauda piedāvājumu noformējuma atbilstību 1. nodaļas prasībām. Piedāvājums tiek noraidīts tikai tad, ja noformējuma neatbilstība ir būtiska.
5.2.	Komisija pārbauda pretendentu atbilstību 4. nodaļas prasībām un tehniskā piedāvājuma atbilstību Tehniskajai specifikācijai. Ja informācija vai dokuments ir neskaidrs vai nepilnīgs, komisija pieprasa pretendentam to izskaidrot vai papildināt, nosakot saprātīgu termiņu. Ja pretendents to nedara, komisija vērtē piedāvājumu pēc tās rīcībā esošās informācijas.
5.3.	Ja pretendents neatbilst kādai kvalifikācijas prasībai, nav veicis obligāto objekta apskati vai piedāvājums neatbilst Tehniskajai specifikācijai, piedāvājums tālāk netiek vērtēts.
5.4.	Komisija pārbauda, vai finanšu piedāvājumā nav aritmētisku kļūdu, un tās izlabo, par to informējot pretendentu. Vērtējot piedāvājumu, komisija ņem vērā labojumus.
5.5.	Komisija pārbauda, vai piedāvājums nav nepamatoti lēts. Ja piedāvājums šķiet nepamatoti lēts, komisija pieprasa pretendentam skaidrojumu un var piedāvājumu noraidīt, ja skaidrojums nav pietiekams.
5.6.	Pasūtītājs izvēlas saimnieciski visizdevīgāko piedāvājumu, ņemot vērā šādus kritērijus:
	Nr.
	Kritērijs
	Maks. punkti

	A
	Cena (līgumcena bez PVN)
A = (Czem / Cvērt) × 80, kur Czem – zemākā piedāvātā līgumcena; Cvērt – vērtējamā piedāvājuma līgumcena. Līgumcena – kopējā cena par abiem blokiem. Punktus aprēķina ar precizitāti līdz 2 zīmēm aiz komata.
	80

	D
	Atbildīgā būvdarbu vadītāja pieredze
Vērtē atbildīgā būvdarbu vadītāja papildu pieredzi iepriekšējo 5 (piecu) gadu laikā (2021., 2022., 2023., 2024., 2025. gadā, kā arī 2026. gadā līdz piedāvājuma iesniegšanai) 2. vai 3. grupas publiskas ēkas pārbūves vai jaunbūves būvdarbu vadīšanā (būve pieņemta ekspluatācijā). Objekts, ar kuru apliecināta atbildīgā būvdarbu vadītāja pieredze (10. pielikums), šajā kritērijā netiek vērtēts atkārtoti.
1. nav iesniegta atbilstoša pieredze – 0 punkti;
1. 1 atbilstošs objekts – 10 punkti;
1. 2 atbilstoši objekti – 14 punkti;
1. 2 atbilstoši objekti, no kuriem vismaz 1 ir pārbūve – 20 punkti.
	20

	Kopā (S = A + D)
	100



5.7.	Kritērijā D vērtē ne vairāk kā 2 (divus) objektus. Ja iesniegti vairāk, vērtē pirmos divus sarakstā norādītos.
5.8.	Par saimnieciski visizdevīgāko atzīst piedāvājumu, kas ieguvis visaugstāko kopējo punktu skaitu (S). Ja vairākiem piedāvājumiem ir vienāds punktu skaits, priekšroku dod piedāvājumam ar zemāko cenu.
6. LĒMUMA PIEŅEMŠANA UN PAZIŅOŠANA
6.1.	Pirms lēmuma par līguma slēgšanas tiesību piešķiršanu komisija pārbauda, vai uz izraudzīto pretendentu neattiecas 4.1. punktā minētie izslēgšanas nosacījumi.
6.2.	Pasūtītājs 3 (trīs) darbdienu laikā pēc lēmuma pieņemšanas vienlaikus pa e-pastu informē visus pretendentus par iepirkuma rezultātiem un publicē informāciju par iepirkuma rezultātiem IUB tīmekļvietnē MK noteikumos Nr. 104 noteiktajā kārtībā.
6.3.	Ja izraudzītais pretendents atsakās slēgt līgumu vai Pasūtītāja noteiktajā termiņā neiesniedz līguma izpildes nodrošinājumu, Pasūtītājs var piešķirt līguma slēgšanas tiesības nākamajam saimnieciski visizdevīgākajam piedāvājumam vai izbeigt iepirkumu.
6.4.	Pasūtītājs var jebkurā brīdī izbeigt vai pārtraukt iepirkumu, ja tam ir objektīvs pamatojums (piem., piedāvājumu cenas pārsniedz Projektā pieejamo finansējumu), par to pa e-pastu informējot visus pretendentus un publicējot informāciju IUB tīmekļvietnē.
7. PERSONĀLA UN APAKŠUZŅĒMĒJU NOMAIŅA
7.1.	Izraudzītais pretendents bez saskaņošanas ar Pasūtītāju nav tiesīgs nomainīt piedāvājumā norādīto personālu un apakšuzņēmējus vai piesaistīt jaunus apakšuzņēmējus.
7.2.	Pasūtītājs nepiekrīt nomaiņai, ja piedāvātais speciālists vai apakšuzņēmējs neatbilst Nolikuma prasībām, tam nav vismaz tādas pašas kvalifikācijas un pieredzes kā nomaināmajam (t.sk. vērtēšanā ņemtajai), uz to attiecas izslēgšanas nosacījumi vai nomaiņa ietekmētu piedāvājuma izvēli.
7.3.	Detalizēta nomaiņas kārtība noteikta līguma projektā (3. pielikums).
8. IEPIRKUMA LĪGUMS
8.1.	Pasūtītājs slēgs ar izraudzīto pretendentu līgumu saskaņā ar līguma projektu (3. pielikums), Nolikumu un pretendenta piedāvājumu.
8.2.	Komentārus par līguma projektu pretendenti var iesniegt pa e-pastu atbilstoši 1.8.–1.9. punktam. Pasūtītājs nav tiesīgs līguma slēgšanas brīdī veikt būtiskas izmaiņas līguma projektā.
8.3.	Izraudzītais pretendents 10 (desmit) darbdienu laikā pēc līguma noslēgšanas iesniedz līguma izpildes nodrošinājumu un civiltiesiskās atbildības apdrošināšanas polises atbilstoši līguma projektam.
8.4.	Līguma izpildē jāievēro ES fondu vizuālās identitātes un publicitātes prasības, zaļā publiskā iepirkuma prasības, Jaunā Eiropas Bauhaus (NEB) principi, būvniecības atkritumu apsaimniekošanas prasības un CFLA noteiktās prasības, kas noteiktas līguma projektā.
9. PUŠU TIESĪBAS UN PIENĀKUMI
9.1.	Pretendenta tiesības: apvienoties piegādātāju apvienībā un iesniegt kopēju piedāvājumu; līdz piedāvājumu iesniegšanas termiņa beigām grozīt vai atsaukt piedāvājumu; saņemt piedāvājuma sagatavošanai nepieciešamo informāciju.
9.2.	Pretendenta pienākumi: sagatavot piedāvājumu atbilstoši Nolikumam; sniegt patiesu informāciju; noteiktajā termiņā sniegt atbildes uz komisijas jautājumiem; segt visas ar piedāvājuma sagatavošanu saistītās izmaksas.
9.3.	Pasūtītāja tiesības: pārbaudīt informāciju kompetentās institūcijās un publiskās datubāzēs; pieprasīt izskaidrot vai papildināt iesniegtos dokumentus; labot aritmētiskās kļūdas; izbeigt vai pārtraukt iepirkumu, ja tam ir objektīvs pamatojums.
9.4.	Pasūtītāja pienākumi: nodrošināt iepirkuma norisi un dokumentēšanu saskaņā ar MK noteikumiem Nr. 104; nodrošināt brīvu konkurenci, vienlīdzīgu un taisnīgu attieksmi pret pretendentiem; novērst interešu konfliktu; vērtēt piedāvājumus saskaņā ar Nolikumu; glabāt iepirkuma dokumentāciju atbilstoši ES fondu prasībām.
10. PERSONAS DATU APSTRĀDE
10.1.	Pasūtītājs apstrādā iepirkumā iesniegtos personas datus saskaņā ar Eiropas Parlamenta un Padomes Regulas (ES) 2016/679 (Vispārīgā datu aizsardzības regula) 6. panta 1. punkta b) un c) apakšpunktu – lai izvērtētu piedāvājumus, noslēgtu un izpildītu līgumu un izpildītu Pasūtītājam noteiktos juridiskos pienākumus, t.sk. Projekta uzraudzības un kontroles prasības. Personas datus var nodot CFLA un citām ES fondu uzraudzības un kontroles institūcijām.
11. PIELIKUMI
Nolikumam ir šādi pielikumi, kas ir tā neatņemama sastāvdaļa:
	Nr.
	Pielikuma nosaukums

	1.
	Tehniskā specifikācija (atsevišķa datne)

	2.
	Pieteikums dalībai iepirkumā

	3.
	Līguma projekts

	4.
	Apakšuzņēmēja vai personas, uz kuras iespējām pretendents balstās, apliecinājums

	5.
	Pretendenta pieredzes saraksts

	6.
	Speciālista pieredzes apraksts

	7.
	Speciālista apliecinājums

	8.
	Informācija par pretendenta finanšu apgrozījumu

	9.
	Apliecinājums par objekta apskati

	10.
	Speciālistu kvalifikācijas prasības

	11.
	Finanšu piedāvājums

	12.
	Piedāvājuma nodrošinājuma garantijas forma




1. pielikums
Iepirkumam "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā"
Iepirkuma identifikācijas Nr. ID-KLKC-044/2026
TEHNISKĀ SPECIFIKĀCIJA
Skatīt atsevišķu datni "1. pielikums_tehniska_specifikacija".
Tehniskā specifikācija ir Nolikuma neatņemama sastāvdaļa. Tehniskajā specifikācijā jānosaka esošā Būvprojekta izmaiņu apjoms, jaunizstrādājamās būvprojekta daļas, būvdarbu apjoms, kas nepieciešams būves pieņemšanai ekspluatācijā, un jāuzskaita darbi un piegādes, kas neietilpst iepirkuma priekšmetā (sk. Nolikuma 2.3. punktu).


2. pielikums
Iepirkumam "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā"
Iepirkuma identifikācijas Nr. ID-KLKC-044/2026
PIETEIKUMS
dalībai iepirkumā "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā"
Informācija par pretendentu
	Pretendenta nosaukums
	

	Reģistrācijas Nr.
	

	Juridiskā adrese
	

	Kontaktpersona (vārds, uzvārds, amats)
	

	Tālrunis, e-pasts
	

	Bankas nosaukums, konta Nr.
	

	Mazais vai vidējais uzņēmums (jā/nē)
	



Ar šī pieteikuma iesniegšanu pretendents:
1.1.	piesakās piedalīties iepirkumā "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā", identifikācijas Nr. ID-KLKC-044/2026;
1.2.	apņemas veikt esošā Būvprojekta izmaiņu izstrādi un saskaņošanu BIS, būvdarbus tādā apjomā, lai būvi pieņemtu ekspluatācijā, un autoruzraudzību pilnā apjomā atbilstoši Tehniskajai specifikācijai un iesniegtajam piedāvājumam;
1.3.	apliecina, ka ir iepazinies ar Nolikumu, tā noteikumi ir skaidri un saprotami, un piekrīt visām Nolikuma un līguma projekta prasībām;
1.4.	apliecina, ka Objekts tiks pieņemts ekspluatācijā līdz 2027. gada 30. jūlijam saskaņā ar iesniegto laika grafiku un nodrošinās autoruzraudzību līdz būves pieņemšanai ekspluatācijā;
1.5.	apliecina, ka būvdarbu garantijas termiņš ir ______ (ne mazāk kā 60) mēneši no būves pieņemšanas ekspluatācijā;
1.6.	apliecina, ka uz pretendentu, tā apvienības dalībniekiem, apakšuzņēmējiem, kuru darbu vērtība ir 10% no līgumcenas vai lielāka, un personām, uz kuru iespējām tas balstās, neattiecas Nolikuma 4.1. punktā minētie izslēgšanas nosacījumi, t.sk. Starptautisko un Latvijas Republikas nacionālo sankciju likuma 11.¹ pantā noteiktie ierobežojumi;
1.7.	apliecina, ka pretendentam nav interešu konflikta ar Pasūtītāju vai tā iepirkuma komisijas locekļiem un ka piedāvājums sagatavots neatkarīgi, bez vienošanās ar citiem piegādātājiem;
1.8.	apliecina, ka ir gatavs līguma slēgšanas tiesību piešķiršanas gadījumā noslēgt līgumu un iesniegt līgumā paredzētos nodrošinājumus un apdrošināšanas polises;
1.9.	apliecina, ka visa piedāvājumā sniegtā informācija ir patiesa.
1. Piegādātāju apvienība (aizpilda, ja attiecināms)
	Dalībnieka nosaukums, reģ. Nr., adrese
	Darbu apjoms, %
	Darbu apjoms, EUR
	Veicamo darbu raksturojums

	
	
	
	

	
	
	
	


Pievieno vienošanos atbilstoši Nolikuma 4.10. punktam.
2. Personas, uz kuru iespējām pretendents balstās
☐ Pretendents nebalstās uz citu personu iespējām.
☐ Pretendents balstās uz citu personu iespējām (aizpilda tabulu):
	Personas nosaukums, reģ. Nr., adrese, kontaktpersona
	Kvalifikācijas prasība, kuras izpildei persona piesaistīta
	Nododamo resursu / veicamo darbu apraksts

	
	
	

	
	
	


Pievieno katras personas apliecinājumu vai vienošanos (4. pielikums).
3. Apakšuzņēmēji
☐ Apakšuzņēmējus nav paredzēts piesaistīt.
☐ Apakšuzņēmējus ir paredzēts piesaistīt (norāda apakšuzņēmējus, kuru darbu vērtība ir 10% no līgumcenas vai lielāka, kā arī apakšuzņēmēju apakšuzņēmējus):
	Apakšuzņēmēja nosaukums, reģ. Nr., adrese, kontaktpersona
	Darbu apjoms, %
	Darbu apjoms, EUR
	Nododamo darbu raksturojums

	
	
	
	

	
	
	
	


Pievieno katra apakšuzņēmēja apliecinājumu (4. pielikums).

	Pretendenta pārstāvja amats:
	

	Vārds, uzvārds:
	

	Paraksts*:
	

	Datums:
	


* Dokuments parakstāms ar drošu elektronisko parakstu, kas satur laika zīmogu.


3. pielikums
Iepirkumam "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā"
Iepirkuma identifikācijas Nr. ID-KLKC-044/2026
LĪGUMA PROJEKTS
LĪGUMS Nr. ______
par projektēšanu, būvdarbiem un autoruzraudzību – "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā"
Rīgā, datums skatāms laika zīmogā

BIEDRĪBA "KAŅEPES LAIKMETĪGĀS KULTŪRAS CENTRS", reģ. Nr. 40008229307, juridiskā adrese: Skolas iela 15, Rīga, LV-1010, tās valdes locekļa / priekšsēdētāja ________ personā, kurš rīkojas saskaņā ar biedrības statūtiem (turpmāk – Pasūtītājs), no vienas puses, un
________________________, reģ. Nr. ____________, juridiskā adrese: ________________________, tās ________________________ personā, kurš rīkojas saskaņā ar ________________ (turpmāk – Uzņēmējs), no otras puses,
abi kopā un katrs atsevišķi (turpmāk – Puses), pamatojoties uz Pasūtītāja saskaņā ar MK 2017. gada 20. februāra noteikumiem Nr. 104 veiktā iepirkuma "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā", identifikācijas Nr. ID-KLKC-044/2026, rezultātiem un Uzņēmēja iesniegto piedāvājumu, noslēdz šādu līgumu (turpmāk – Līgums):
1. LĪGUMA PRIEKŠMETS
1.1.	Uzņēmējs saskaņā ar Tehnisko specifikāciju (1. pielikums) un savu piedāvājumu (2. pielikums) ar saviem resursiem, darbaspēku, tehniku un materiāliem apņemas veikt ēkas Skolas ielā 15, Rīgā (kadastra apzīmējums 0100 020 0062 002) (turpmāk – Objekts) pārbūvi, kas ietver:
1.1.1.	projektēšanu – Objekta esošā, BIS saskaņotā būvprojekta (BIS lietas Nr. BIS-BL-707494-95056, turpmāk – Būvprojekts) izmaiņu izstrādi atbilstoši Tehniskajai specifikācijai, t.sk. sākotnējā Būvprojektā neiekļautu būvprojekta daļu izstrādi un ar tām saistīto AR daļas risinājumu korekciju, izmaiņu tāmēšanu un saskaņošanu būvvaldē BIS (turpmāk – Būvprojekta izmaiņas un Projektēšana);
1.1.2.	būvdarbus atbilstoši Būvprojektam un saskaņotajām Būvprojekta izmaiņām tādā apjomā, kas nepieciešams, lai Objektu pieņemtu ekspluatācijā (turpmāk – Būvdarbi);
1.1.3.	autoruzraudzību – Būvdarbu atbilstības būvprojektam uzraudzību, konsultācijas un nepieciešamās izmaiņas būvprojektā līdz Objekta pieņemšanai ekspluatācijā (turpmāk – Autoruzraudzība).
1.2.	Būvdarbi ir sadalīti 2 (divos) blokos atbilstoši Tehniskās specifikācijas 3.6. un 6.2. punktam. Līgumā neietilpst Tehniskās specifikācijas 6.2.2. punktā minētie darbi un piegādes.
1.3.	Līgums tiek izpildīts un finansēts ERAF projekta Nr. 4.3.2.0/1/25/A/044 "KKC – kopienu kultūras centra attīstība sociālajai saliedētībai" (turpmāk – Projekts) ietvaros, ko līdzfinansē Eiropas Reģionālās attīstības fonds.
1.4.	Būvdarbus, kurus Būvprojekta izmaiņas neskar, Uzņēmējs var uzsākt pēc būvdarbu uzsākšanas nosacījumu izpildes BIS, nesagaidot Būvprojekta izmaiņu saskaņošanu. Būvdarbus, kurus skar Būvprojekta izmaiņas, Uzņēmējs veic tikai pēc izmaiņu saskaņošanas BIS. Uzņēmējs plāno darbus tā, lai izmaiņu saskaņošana neaizkavētu Objekta pieņemšanu ekspluatācijā 5.1. punktā noteiktajā termiņā.
1.5.	Pasūtītājs nodod Uzņēmējam esošo Būvprojektu. Uzņēmējs pirms Projektēšanas uzsākšanas iepazīstas ar Būvprojektu un nodrošina, ka Būvprojekta izmaiņas ir savietojamas ar Būvprojekta risinājumiem. Par kļūdām vai nepilnībām esošajā Būvprojektā, kas konstatētas Līguma izpildes laikā, Uzņēmējs nekavējoties rakstiski informē Pasūtītāju.
2. LĪGUMCENA
2.1.	Līgumcena ir EUR ____________ (________________ euro, __ centi) bez pievienotās vērtības nodokļa (PVN), PVN 21% – EUR ____________ (________________ euro, __ centi), līgumcena ar PVN – EUR ____________ (________________ euro, __ centi), tai skaitā:
2.1.1.	Projektēšana – EUR ____________ (________________ euro, __ centi) bez PVN, ar PVN – EUR ____________;
2.1.2.	Būvdarbi – EUR ____________ (________________ euro, __ centi) bez PVN, ar PVN – EUR ____________ (turpmāk – Būvdarbu līgumcena – summa bez PVN), t.sk. 1. bloks – EUR ____________; 2. bloks (neattiecināmās izmaksas) – EUR ____________;
2.1.3.	Autoruzraudzība – EUR ____________ (________________ euro, __ centi) bez PVN, ar PVN – EUR ____________.
2.2.	PVN tiek aprēķināts un maksāts saskaņā ar Pievienotās vērtības nodokļa likumu (t.sk. 142. pantu, ja attiecināms).
2.3.	Līgumcenā iekļautas visas ar Līguma izpildi saistītās izmaksas atbilstoši iepirkuma nolikuma 2.9. punktam. Līgumcena ir nemainīga visā Līguma darbības laikā, izņemot 13. nodaļā noteiktos gadījumus.
2.4.	Ja Būvdarbu apjoms palielinās Uzņēmēja neprecīzas vai kļūdainas Projektēšanas dēļ, Būvdarbu līgumcena netiek palielināta. Ja mainās Būvdarbu apjoms vai termiņš, Autoruzraudzības cena netiek palielināta.
2.5.	Būvprojekta izmaiņu tāme kopā ar Būvprojektā paredzētajiem darbu apjomiem nedrīkst pārsniegt Būvdarbu līgumcenu.
3. AVANSS
3.1.	Pasūtītājs izmaksā Uzņēmējam avansu 10% (desmit procentu) apmērā no Būvdarbu līgumcenas (bez PVN), ja ir izpildīti visi šie nosacījumi:
3.1.1.	BIS ir koriģēti būvdarbu uzsākšanas nosacījumi (Uzņēmējs norādīts kā būvdarbu veicējs) un būvvalde ir izdarījusi atzīmi par būvdarbu uzsākšanas nosacījumu izpildi;
3.1.2.	Uzņēmējs ir iesniedzis avansa nodrošinājumu (3.4. punkts), Līguma izpildes nodrošinājumu un apdrošināšanas polises (10. nodaļa);
3.1.3.	Uzņēmējs ir iesniedzis avansa rēķinu.
3.2.	Pasūtītājs avansu samaksā 10 (desmit) darbdienu laikā pēc visu 3.1. punktā minēto dokumentu saņemšanas.
3.3.	Avansa dzēšana. Avanss tiek dzēsts katru mēnesi, Pasūtītājam ieturot no katra ikmēneša maksājuma par izpildītajiem Būvdarbiem (Forma 2) 12,5% (divpadsmit komats piecus procentus) no attiecīgā mēneša izpildīto Būvdarbu vērtības (bez PVN), līdz avanss ir dzēsts pilnībā. Šāda dzēšanas kārtība nodrošina, ka avanss ir pilnībā dzēsts, kad izpildīti 80% no Būvdarbu līgumcenas. Ja avanss nav dzēsts pilnībā līdz gala maksājumam vai Līgums tiek izbeigts, nedzēsto avansa daļu ietur no nākamā maksājuma vai Uzņēmējs to atmaksā 10 (desmit) darbdienu laikā pēc Pasūtītāja pieprasījuma.
3.4.	Avansa nodrošinājums – kredītiestādes garantija vai apdrošināšanas sabiedrības pirmā pieprasījuma garantija avansa summas apmērāgarantija izmaksājamās avansa summas apmērā (ar PVN, ja PVN iekļauts avansa rēķinā), kas ir spēkā līdz avansa pilnīgai dzēšanai, pieskaitot 30 (trīsdesmit) kalendārās dienas. Nodrošinājuma summa var samazināties proporcionāli dzēstajai avansa daļai. Pasūtītājs ir tiesīgs izmantot avansa nodrošinājumu, ja Uzņēmējs neatmaksā nedzēsto avansa daļu 3.3. punktā noteiktajā termiņā.
3.5.	Avanss izmantojams tikai Līguma izpildei (piem., materiālu un iekārtu iegādei, mobilizācijai, Līguma izpildē nodarbināto darbinieku atlīdzībai).
3.6.	Projektēšanas avanss. Pasūtītājs izmaksā Uzņēmējam avansu 30% (trīsdesmit procentu) apmērā no Projektēšanas cenas (2.1.1. punkts, bez PVN) 10 (desmit) darbdienu laikā pēc Līguma noslēgšanas, Līguma izpildes nodrošinājuma (10. nodaļa) un avansa rēķina saņemšanas. Atsevišķs avansa nodrošinājums projektēšanas avansam netiek prasīts. Projektēšanas avansu pilnībā ietur no Projektēšanas gala maksājuma (4.1. punkts).
3.7.	PVN avansa maksājumiem. Avansa apmēru (3.1. un 3.6. punkts) aprēķina no attiecīgās cenas bez PVN. Avansa rēķinā PVN aprēķina un norāda saskaņā ar Pievienotās vērtības nodokļa likumu, kas ir spēkā avansa rēķina izrakstīšanas brīdī; ja piemērojama nodokļa apgrieztā maksāšanas kārtība (likuma 142. pants), PVN rēķinā nenorāda un ieraksta norādi "nodokļa apgrieztā maksāšana". Avansa dzēšanu (3.3. punkts) un ieturējumu (3.6. punkts) aprēķina no summām bez PVN, attiecīgi koriģējot PVN saskaņā ar normatīvajiem aktiem.
4. SAMAKSAS UN RĒĶINU IESNIEGŠANAS KĀRTĪBA
4.1.	Projektēšana – gala maksājumu (Projektēšanas cena, atskaitot projektēšanas avansu – 3.6. punkts) Pasūtītājs samaksā 20 (divdesmit) darbdienu laikā pēc Būvprojekta izmaiņu saskaņošanas BIS, Projektēšanas nodošanas-pieņemšanas akta abpusējas parakstīšanas (6.1. punkts) un rēķina saņemšanas.
4.2.	Būvdarbi – samaksa tiek veikta katru mēnesi par iepriekšējā mēnesī faktiski izpildītajiem un pieņemtajiem Būvdarbiem:
4.2.1.	Uzņēmējs līdz kārtējā mēneša 10. datumam iesniedz būvuzraugam un Pasūtītājam Būvdarbu izpildes aktu (Forma 2) par iepriekšējā mēnesī izpildītajiem Būvdarbiem;
4.2.2.	būvuzraugs 5 (piecu) darbdienu laikā saskaņo aktu, un Pasūtītājs 5 (piecu) darbdienu laikā pēc saskaņošanas to paraksta vai iesniedz motivētus iebildumus;
4.2.3.	Pasūtītājs samaksā 20 (divdesmit) darbdienu laikā pēc akta parakstīšanas un rēķina saņemšanas, ieturot avansa dzēšanas summu (3.3. punkts);
4.2.4.	ikmēneša maksājumu kopsumma līdz Objekta pieņemšanai ekspluatācijā nepārsniedz 90% no Būvdarbu līgumcenas; atlikušo summu Pasūtītājs samaksā 20 (divdesmit) darbdienu laikā pēc būvvaldes akta par Objekta pieņemšanu ekspluatācijā, Būvdarbu nodošanas-pieņemšanas akta parakstīšanas, garantijas laika nodrošinājuma (10.6. punkts) un rēķina saņemšanas.
4.2.5.	Būvdarbu izpildes aktos (Forma 2) un rēķinos 1. un 2. bloka darbus norāda atsevišķi; 2. bloka darbus norāda kā Projekta neattiecināmās izmaksas.
4.3.	Autoruzraudzība – samaksa tiek veikta 1 (vienu) reizi mēnesī proporcionāli attiecīgajā mēnesī izpildītajiem Būvdarbiem. Ikmēneša maksājumu aprēķina šādi:
Mēneša maksājums = Autoruzraudzības cena × (mēnesī pieņemto Būvdarbu vērtība / Būvdarbu līgumcena)
4.3.1.	Pasūtītājs samaksā 20 (divdesmit) darbdienu laikā pēc akta parakstīšanas un rēķina saņemšanas;
4.3.2.	pēdējo maksājumu (Autoruzraudzības cenas atlikumu) Pasūtītājs veic pēc Objekta pieņemšanas ekspluatācijā un Autoruzraudzības nodošanas-pieņemšanas akta parakstīšanas.
4.4.	Uzņēmējs iesniedz strukturētus elektroniskos rēķinus (XML formātā) atbilstoši normatīvajiem aktiem par e-rēķiniem, nosūtot tos uz Pasūtītāja e-pastu linda@kanepes.lv. Rēķinā norāda Līguma numuru un Projekta Nr. 4.3.2.0/1/25/A/044. Rēķins uzskatāms par saņemtu nākamajā darbdienā pēc tā nosūtīšanas.
4.5.	Ja Līgums tiek izbeigts pirms termiņa, Puses 10 (desmit) darbdienu laikā veic galīgo norēķinu par faktiski izpildītajiem un pieņemtajiem darbiem, ieturot nedzēsto avansa daļu un piemērotos līgumsodus.
4.6.	Ja Uzņēmējs kavē samaksu apakšuzņēmējam, Pasūtītājs pēc apakšuzņēmēja pieprasījuma un pēc Uzņēmēja viedokļa uzklausīšanas var samaksāt apakšuzņēmējam tieši, par attiecīgo summu samazinot maksājumu Uzņēmējam.
4.7.	Pasūtītājs ir tiesīgs apturēt maksājumus, ja Uzņēmējs nav iesniedzis Līgumā noteiktos nodrošinājumus vai apdrošināšanas polises vai ja CFLA ir apturējusi Projekta finansējumu no Pasūtītāja neatkarīgu iemeslu dēļ; šādā gadījumā līgumsods par samaksas kavējumu netiek piemērots.
5. LĪGUMA IZPILDES TERMIŅI
5.1.	Līguma izpildes termiņš – Objekta pieņemšana ekspluatācijā līdz 2027. gada 30. jūlijam saskaņā ar laika grafiku (3. pielikums), tai skaitā:
5.1.1.	Projektēšana (Būvprojekta izmaiņu izstrāde un saskaņošana BIS) – saskaņā ar laika grafiku tā, lai tā neaizkavētu Objekta pieņemšanu ekspluatācijā;
5.1.2.	Būvdarbi – līdz 2027. gada 30. jūlijam (būvvaldes akts BIS par Objekta pieņemšanu ekspluatācijā);
5.1.3.	Autoruzraudzība – no Būvdarbu uzsākšanas līdz Objekta pieņemšanai ekspluatācijā.
5.2.	Uzņēmējs 5 (piecu) darbdienu laikā pēc Līguma noslēgšanas iesniedz precizētu laika grafiku pa nedēļām, kas kļūst par Līguma 3. pielikumu.
5.3.	Termiņš, kas skaitāms mēnešos, beidzas pēdējā mēneša attiecīgajā datumā. Ja termiņa pēdējā diena ir brīvdiena vai svētku diena, termiņš beidzas nākamajā darbdienā.
6. DARBU NODOŠANA UN PIEŅEMŠANA
Projektēšana
6.1.	Uzņēmējs izstrādā Būvprojekta izmaiņas elektroniski un iesniedz tās BIS. Pēc tam, kad būvvalde BIS ir saskaņojusi Būvprojekta izmaiņas, Uzņēmējs iesniedz Pasūtītājam Projektēšanas nodošanas-pieņemšanas aktu (4. pielikums), norādot saskaņojuma datumu un dokumenta numuru. Pasūtītājs aktu paraksta 10 (desmit) darbdienu laikā vai iesniedz motivētus iebildumus.
Būvdarbi
6.2.	Ikmēneša Būvdarbu pieņemšana notiek saskaņā ar 4.2. punktu. Segtos darbus un nozīmīgās konstrukcijas Uzņēmējs uzrāda būvuzraugam un autoruzraugam pirms to nosegšanas; segto darbu aktus un nozīmīgo konstrukciju pieņemšanas aktus augšupielādē BIS.
6.3.	Pēc Būvdarbu pabeigšanas Uzņēmējs veic izpilduzmērījumus, sagatavo izpilddokumentāciju un kopā ar Pasūtītāju iesniedz būvvaldē apliecinājumu par būves gatavību ekspluatācijai. Objekts uzskatāms par pieņemtu ekspluatācijā ar būvvaldes akta izdošanas dienu.
6.4.	Pēc būvvaldes akta izdošanas Uzņēmējs iesniedz Būvdarbu nodošanas-pieņemšanas aktu (5. pielikums), kam pievieno visu izpilddokumentāciju (būvizstrādājumu atbilstības dokumentus, segto darbu aktus, pārbaužu un testēšanas protokolus, iekārtu lietošanas instrukcijas, instruktāžu protokolus), ja tā nav augšupielādēta BIS. Pasūtītājs aktu paraksta 20 (divdesmit) darbdienu laikā.
6.5.	Ja Pasūtītājs nepieņem Būvdarbus, tas iesniedz Uzņēmējam motivētu rakstisku pretenziju vai ar būvuzraugu saskaņotu defektu aktu. Ja Uzņēmējs nepiekrīt defektu aktam, tas 10 (desmit) darbdienu laikā iesniedz atbildīgā būvdarbu vadītāja parakstītus iebildumus. Ja Puses nevienojas, jebkura Puse var pieprasīt būves ekspertīzi; tās izmaksas sedz Puse, kuras viedoklis netiek apstiprināts.
6.6.	Ja Pasūtītājs 4.2.2. punktā noteiktajā termiņā neparaksta aktu un neiesniedz motivētus iebildumus, uzskatāms, ka Būvdarbi pieņemti termiņa pēdējā dienā.
6.7.	Ja defekti konstatēti daļā Būvdarbu, Pasūtītājs pieņem Būvdarbus, kuros defekti nav konstatēti. Puses vienojas par saprātīgu defektu novēršanas termiņu; ja Puses nevienojas, to nosaka būvuzraugs. Akta parakstīšana neatņem Pasūtītājam tiesības izteikt pretenzijas par defektiem vēlāk, t.sk. garantijas laikā.
Autoruzraudzība
6.8.	Autoruzraudzība tiek pieņemta katru mēnesi saskaņā ar 4.3. punktu. Pēc Objekta pieņemšanas ekspluatācijā Uzņēmējs iesniedz Autoruzraudzības nodošanas-pieņemšanas aktu (4. pielikums) un visu ar autoruzraudzību saistīto dokumentāciju.
7. PASŪTĪTĀJA TIESĪBAS UN PIENĀKUMI
7.1.	Pasūtītājam ir tiesības: kontrolēt Līguma izpildi un pieprasīt informāciju; nepieņemt Līgumam vai normatīvajiem aktiem neatbilstošu izpildi; apturēt Līguma izpildi, ja Uzņēmējs būtiski pārkāpj Līgumu vai normatīvos aktus; sasaukt būvsapulces; ieturēt līgumsodus no maksājumiem, par to rakstiski paziņojot Uzņēmējam.
7.2.	Pasūtītājam ir pienākums: nodot Uzņēmējam tā rīcībā esošo Līguma izpildei nepieciešamo informāciju un Objektu; līdzdarboties saskaņojumu un atļauju saņemšanā; nodrošināt būvuzraudzību; savlaicīgi pieņemt atbilstoši izpildītos darbus un veikt samaksu.
7.3.	Par Līgumā noteikto samaksas termiņu kavējumu (izņemot 4.7. punktā minētos gadījumus) Uzņēmējs var aprēķināt līgumsodu 0,1% apmērā no laikā nesamaksātās summas (bez PVN) par katru nokavēto dienu, bet ne vairāk kā 10% no nesamaksātās summas.
8. UZŅĒMĒJA TIESĪBAS UN PIENĀKUMI
8.1.	Uzņēmējam ir tiesības: saņemt samaksu par kvalitatīvi izpildītām saistībām; saņemt no Pasūtītāja Līguma izpildei nepieciešamo informāciju; piekļūt Objektam, iepriekš saskaņojot to ar Pasūtītāja pārstāvi; sasaukt būvsapulces.
Vispārīgie pienākumi
8.2.	Uzņēmējs izpilda Līgumu saskaņā ar Tehnisko specifikāciju, piedāvājumu, Būvniecības likumu, Ministru kabineta 2014. gada 19. augusta noteikumiem Nr. 500 "Vispārīgie būvnoteikumi", Ēku būvnoteikumiem un citiem normatīvajiem aktiem.
8.3.	Uzņēmējs rakstiski informē Pasūtītāju par jebkurām izmaiņām piedāvājumā norādītajā apakšuzņēmēju sarakstā (t.sk. apakšuzņēmēju apakšuzņēmējiem) un papildina to ar informāciju par apakšuzņēmējiem, kas tiek piesaistīti vēlāk, ievērojot 12. nodaļā noteikto kārtību.
8.4.	Uzņēmējs līdz Būvdarbu uzsākšanai rakstiski informē Pasūtītāju par citiem objektiem, kuros iesaistīts atbildīgais būvdarbu vadītājs, un tā plānoto noslodzi. Atbildīgajam būvdarbu vadītājam jāatrodas Objektā atbilstoši veicamajiem darbiem.
Projektēšana
8.5.	Uzņēmējs izstrādā Būvprojekta izmaiņas tādā apjomā un detalizācijā, lai varētu pārliecināties par būves atbilstību normatīvajiem aktiem un nodrošināt pietiekamu informāciju Būvdarbu veikšanai. Būvprojekta izmaiņās paredz risinājumus, kas kopā ar Būvprojektu nodrošina Objekta pieņemšanu ekspluatācijā Līgumcenas ietvaros.
8.6.	Būvdarbu apjomos un materiālu specifikācijās norāda kvalitātes līmeni un tehniskos parametrus; konkrētu preču zīmolu norādes nav pieļaujamas (ja nepieciešams – ar norādi "vai ekvivalents").
8.7.	Uzņēmējs saskaņo būvprojekta risinājumus ar Pasūtītāju, atbild uz Pasūtītāja jautājumiem un novērš konstatētās nepilnības bez papildu samaksas 10 (desmit) darbdienu laikā, ja Puses nav vienojušās par citu termiņu.
Būvdarbi
8.8.	Uzņēmējs veic Būvdarbus Līgumā noteiktajā termiņā, apjomā un kvalitātē; ievēro darba drošības, ugunsdrošības un vides aizsardzības prasības; nodrošina būvlaukuma un pieguļošās teritorijas tīrību; saņem Būvdarbu veikšanai nepieciešamās atļaujas.
8.9.	Būvdarbos izmanto būvprojektam atbilstošus būvizstrādājumus, kuru atbilstība apliecināta normatīvajos aktos noteiktajā kārtībā. Jebkuru atkāpi no būvprojekta Uzņēmējs iepriekš rakstiski saskaņo ar Pasūtītāju un autoruzraugu.
8.10.	Uzņēmējs samaksā apakšuzņēmējiem par izpildītajiem un Pasūtītāja apmaksātajiem darbiem ne vēlāk kā 30 (trīsdesmit) dienu laikā pēc apakšuzņēmēja rēķina saņemšanas un pēc Pasūtītāja pieprasījuma sniedz informāciju par norēķiniem ar apakšuzņēmējiem.
Autoruzraudzība
8.11.	Uzņēmējs nodrošina Autoruzraudzību saskaņā ar normatīvajiem aktiem, t.sk.: apseko Objektu ne retāk kā 1 (vienu) reizi nedēļā un pēc Pasūtītāja pieprasījuma (retāku apmeklējumu biežumu Puses var iepriekš saskaņot būvsapulcē, to fiksējot būvsapulces protokolā); veic autoruzraudzības ierakstus būvdarbu žurnālā BIS; piedalās būvsapulcēs; pārbauda būvizstrādājumu atbilstību būvprojektam; nekavējoties rakstiski informē Pasūtītāju par patvaļīgām atkāpēm no būvprojekta.
8.12.	Uzņēmējs bez papildu samaksas 10 (desmit) darbdienu laikā izstrādā papildu rasējumus vai detalizāciju, ja būvprojekta risinājumi nav viennozīmīgi, un 14 (četrpadsmit) dienu laikā veic izmaiņas būvprojektā, ja tās nepieciešamas Uzņēmēja kļūdas vai nolaidības dēļ.
ES fondu prasības
8.13.	Uzņēmējs ievēro ES fondu vizuālās identitātes un publicitātes prasības: būvlaukumā izvieto informatīvo stendu atbilstoši CFLA prasībām un Pasūtītāja norādījumiem, un visos ar Līgumu saistītajos publiskajos materiālos norāda ES līdzfinansējumu.
8.14.	Uzņēmējs izstrādā un ievēro būvniecības atkritumu apsaimniekošanas plānu, nodrošina atkritumu šķirošanu būvlaukumā, nodod atkritumus tikai atļaujas saņēmušiem apsaimniekotājiem, vispirms izvēloties atkārtotu izmantošanu vai pārstrādi, un pirms Objekta pieņemšanas iesniedz Pasūtītājam atkritumu uzskaiti ar apliecinošiem dokumentiem. Bīstamos atkritumus (tostarp azbestu saturošus) apsaimnieko atsevišķi atbilstoši normatīvajiem aktiem.
8.15.	Uzņēmējs ievēro zaļā publiskā iepirkuma prasības un Jaunā Eiropas Bauhaus (NEB) principus (ilgtspēja, kvalitāte un estētika, iekļautība), kas noteikti Tehniskajā specifikācijā un Projekta nosacījumos.
8.16.	Uzņēmējs nodrošina, ka Pasūtītājs, CFLA un citas ES fondu vadībā, uzraudzībā, revīzijā un kontrolē iesaistītās Latvijas un Eiropas Savienības institūcijas var pārbaudīt Līguma izpildi Objektā un ar Līgumu saistītos dokumentus, un glabā ar Līguma izpildi saistītos dokumentus ne mazāk kā 5 (piecus) gadus pēc tā gada 31. decembra, kurā Pasūtītājs saņēmis Projekta noslēguma maksājumu, vai ilgāk, ja to pieprasa Pasūtītājs.
8.17.	Uzņēmējs sniedz Pasūtītājam informāciju, kas nepieciešama Projekta progresa pārskatiem un rādītāju sasniegšanas uzraudzībai.
9. ATBILDĪBA UN LĪGUMSODI
9.1.	Par Līguma 5.1. punktā noteiktā izpildes termiņa kavējumu vai nepienācīgu izpildi Pasūtītājs var aprēķināt līgumsodu 0,1% apmērā no attiecīgās daļas (Projektēšanas, Būvdarbu vai Autoruzraudzības) cenas (bez PVN) par katru nokavēto dienu, bet ne vairāk kā 10% no attiecīgās daļas cenas.
9.2.	Pasūtītājs var piemērot šādus līgumsodus:
	Pārkāpums
	Līgumsods

	Segto darbu akts nav uzrādīts būvuzraugam un Pasūtītājam
	EUR 50 par katru gadījumu

	Autoruzraudzība nav uzsākta noteiktajā laikā
	EUR 50 par katru nokavēto dienu

	Speciālists bez attaisnojoša iemesla neierodas uz būvsapulci
	EUR 100 par katru gadījumu

	Nav ievērotas 8.3. vai 8.13.–8.14. punkta prasības
	EUR 150 par katru gadījumu

	Nodrošinājums vai apdrošināšanas polise nav iesniegta vai pagarināta noteiktajā termiņā
	EUR 50 par katru nokavēto dienu

	Līgums netiek izpildīts vispār
	EUR 2 000



9.3.	Līgumsodu samaksā 30 (trīsdesmit) dienu laikā pēc rakstiska pieprasījuma, vai Pasūtītājs to ietur no maksājuma. Ja vienlaikus pastāv vairāki līgumsoda pamati par to pašu laika periodu, piemēro vienu – lielāko. Līgumsodu kopsumma nepārsniedz 10% no Līgumcenas (bez PVN).
9.4.	Līgumsoda samaksa neatbrīvo Pusi no saistību izpildes un zaudējumu atlīdzināšanas. Puses neatlīdzina netiešos zaudējumus.
9.5.	Uzņēmējs atbild par apakšuzņēmēju darbu, izmantoto materiālu kvalitāti, darba drošību Objektā un kaitējumu, kas Uzņēmēja vainas dēļ nodarīts Pasūtītājam vai trešajām personām, kā arī par Būvniecības likumā noteikto.
9.6.	Ja CFLA vai cita kompetenta institūcija Uzņēmēja pārkāpuma dēļ atzīst Projekta izdevumus par neattiecināmiem, Uzņēmējs atlīdzina Pasūtītājam neattiecināmo izdevumu summu.
10. APDROŠINĀŠANA UN NODROŠINĀJUMI
10.1.	Uzņēmējs 10 (desmit) darbdienu laikā pēc Līguma noslēgšanas iesniedz būvspeciālistu un būvdarbu veicēja civiltiesiskās atbildības obligātās apdrošināšanas polises (saskaņā ar Ministru kabineta 2014. gada 19. augusta noteikumiem Nr. 502) un prēmijas samaksu apliecinošus dokumentus. Polisēm jābūt spēkā visu Līguma izpildes laiku.
10.2.	Līguma izpildes nodrošinājums – 5% (pieci procenti) no Līgumcenas (bez PVN), kredītiestādes garantijas vai apdrošināšanas sabiedrības pirmā pieprasījuma garantijas formā, iesniedzams 10 (desmit) darbdienu laikā pēc Līguma noslēgšanas; spēkā līdz Objekta pieņemšanai ekspluatācijā, pieskaitot 30 (trīsdesmit) kalendārās dienas.
10.3.	Nodrošinājumu drīkst iesniegt uz īsāku termiņu (ne mazāk kā 6 mēneši), to periodiski pagarinot ne vēlāk kā 10 (desmit) dienas pirms iepriekšējā termiņa beigām. Ja Līguma termiņš tiek pagarināts, Uzņēmējs attiecīgi pagarina nodrošinājumus un polises.
10.4.	Līdz nodrošinājumu un polišu iesniegšanai Uzņēmējs nav tiesīgs uzsākt attiecīgos darbus, un šāds kavējums nav pamats termiņa pagarinājumam.
10.5.	Pasūtītājs var izmantot nodrošinājumu Uzņēmēja finanšu saistību (līgumsodu, zaudējumu, nedzēstā avansa) segšanai. Ja Uzņēmējs nav pagarinājis nodrošinājumu, Pasūtītājs var pieprasīt visu nodrošinājuma summu. Līgumcenas palielināšanās gadījumā jauns nodrošinājums nav jāiesniedz.
10.6.	Garantijas laika nodrošinājums – 5% (pieci procenti) no Būvdarbu līgumcenas (bez PVN), iesniedzams kopā ar gala rēķinu; spēkā 24 (divdesmit četrus) mēnešus no Objekta pieņemšanas ekspluatācijā.
10.7.	Nodrošinājumos jābūt noteiktam, ka devējs izmaksā summu pēc Pasūtītāja pirmā rakstiskā pieprasījuma, neprasot papildu pierādījumus. Pasūtītājs var atteikties pieņemt nodrošinājumu, kas neatbilst šīs nodaļas prasībām.
11. BŪVDARBU GARANTIJA
11.1.	Būvdarbu garantijas termiņš – ____ (ne mazāk kā 60 (sešdesmit)) mēneši no Objekta pieņemšanas ekspluatācijā.
11.2.	Ja garantijas laikā tiek konstatēti defekti, Pasūtītājs par to informē Uzņēmēju, kuram 3 (trīs) darbdienu laikā jānodrošina pārstāvja ierašanās defektu akta sastādīšanai. Ja Uzņēmējs neierodas, aktu sastāda Pasūtītāja izveidota komisija vismaz 3 (trīs) locekļu sastāvā. Uzņēmējs novērš defektus par saviem līdzekļiem aktā noteiktajā termiņā; ja tas netiek izdarīts, Pasūtītājs var defektus novērst pats, izmantojot garantijas laika nodrošinājumu.
12. PERSONĀLA UN APAKŠUZŅĒMĒJU NOMAIŅA
12.1.	Uzņēmējs bez Pasūtītāja rakstiskas piekrišanas nav tiesīgs nomainīt piedāvājumā norādīto personālu un apakšuzņēmējus un piesaistīt jaunus apakšuzņēmējus, kuru darbu vērtība ir 10% no Līgumcenas vai lielāka.
12.2.	Pasūtītājs nepiekrīt nomaiņai vai jauna apakšuzņēmēja piesaistei, ja: piedāvātā persona neatbilst iepirkuma dokumentos noteiktajām prasībām; tai nav vismaz tādas pašas kvalifikācijas un pieredzes kā nomaināmajai personai (t.sk. vērtēšanā ņemtajai); uz to attiecas iepirkuma nolikuma 4.1. punktā minētie izslēgšanas nosacījumi; izmaiņas, ja tās būtu iekļautas sākotnējā piedāvājumā, būtu ietekmējušas piedāvājuma izvēli.
12.3.	Nomaiņai Uzņēmējs iesniedz rakstisku iesniegumu, pievienojot informāciju un dokumentus par piedāvāto personu atbilstoši iepirkuma nolikuma prasībām. Pasūtītājs lēmumu pieņem 5 (piecu) darbdienu laikā pēc visas informācijas saņemšanas.
13. LĪGUMA GROZĪJUMI UN IZBEIGŠANA
13.1.	Līguma grozījumi ir pieļaujami MK noteikumos Nr. 104 noteiktajos gadījumos un kārtībā, ja tie ir objektīvi nepieciešami, pamatoti, nemaina Līguma vispārējo raksturu un atbilst kādam no šādiem gadījumiem:
13.1.1.	grozījumi ir nebūtiski;
13.1.2.	savstarpēji aizvietojamu vai neaizvietojamu Būvdarbu apjomu aizstāšana, nepalielinot Līgumcenu vai ar izmaksu aprēķinu pamatotu Līgumcenas izmaiņu;
13.1.3.	nepieciešami papildu darbi, kas nebija paredzami un bez kuriem nav iespējams Objektu pieņemt ekspluatācijā, ja Līgumcenas pieaugums kopā ar visiem iepriekšējiem grozījumiem nepārsniedz 15% (piecpadsmit procentus) no sākotnējās Līgumcenas;
13.1.4.	termiņa pagarinājums, ja izpildi kavējuši no Uzņēmēja neatkarīgi apstākļi (Pasūtītāja vai trešo personu rīcība, institūciju saskaņojumu kavējumi, nepārvarama vara, apstākļi, kurus Puses nevarēja paredzēt), – par laiku, kurā izpilde nebija iespējama; ja vienlaikus pastāv vairāki iemesli, termiņu pagarina par garāko no tiem;
13.1.5.	grozījumi nepieciešami sakarā ar Projekta nosacījumu izmaiņām, ko noteikusi CFLA.
13.2.	Grozījumus noformē rakstiski kā Līguma pielikumu. Uzņēmējs iesniedz pamatotu iesniegumu ar pierādījumiem un izmaksu aprēķinu ne vēlāk kā 10 (desmit) darbdienas pirms attiecīgā termiņa beigām. Termiņa pagarinājumu nevar pieprasīt pēc termiņa beigām, un termiņš nevar pārsniegt Projekta īstenošanas termiņu.
13.3.	Puse var vienpusēji atkāpties no Līguma, par to rakstiski brīdinot otru Pusi 10 (desmit) darbdienas iepriekš, ja otra Puse ilgāk par 1 (vienu) mēnesi bez objektīva iemesla nepilda vai atkārtoti pārkāpj Līguma saistības.
13.4.	Pasūtītājs var vienpusēji atkāpties no Līguma, brīdinot Uzņēmēju 5 (piecas) darbdienas iepriekš, ja: uz Uzņēmēju attiecas Starptautisko un Latvijas Republikas nacionālo sankciju likuma 11.¹ pantā noteiktie ierobežojumi; Uzņēmējam pasludināts maksātnespējas process vai tas tiek likvidēts; Projekta finansējums tiek pārtraukts vai samazināts no Pasūtītāja neatkarīgu iemeslu dēļ. Pēdējā gadījumā Pasūtītājs samaksā par faktiski izpildītajiem un pieņemtajiem darbiem.
13.5.	Nepārvarama vara. Puses neatbild par saistību neizpildi, ja to izraisījuši ārkārtēji un nenovēršami apstākļi, kurus Puses nevarēja paredzēt (dabas katastrofas, karadarbība, epidēmijas, valsts institūciju lēmumi u.tml.). Puse par šādiem apstākļiem rakstiski informē otru Pusi 3 (trīs) darbdienu laikā.
14. PERSONAS DATU AIZSARDZĪBA
14.1.	Ja Līguma un ar to saistīto pienākumu izpildes gaitā Līdzēju rīcībā nonāk informācija, kas saistīta ar konkrētām fiziskām personām (turpmāk – Personas dati), Līdzēji apņemas:
14.1.1.	nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
14.1.2.	neizpaust šos datus trešajām personām bez otra Līdzēja iepriekšējas rakstiskas piekrišanas, izņemot gadījumus, kad datu nodošana nepieciešama Līguma izpildes nodrošināšanai (piemēram, apakšuzņēmējiem, būvuzraugiem) vai to paredz normatīvie akti (t.sk. nodošana būvniecības un Eiropas Savienības fondu uzraudzības institūcijām).
14.2.	Līdzēji informē viens otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Līdzējiem vairs nav tiesiska pamata apstrādāt šos datus. Līdzējs, kas nodod Personas datus, ir atbildīgs par datu precizitāti un tiesiskā pamata noteikšanu datu apstrādei.
14.3.	Pēc Līguma saistību izpildes Līdzēji uzglabā Personas datus tikai normatīvajos aktos paredzēto laika periodu un mērķiem. Apstrādājot datus, Līdzējiem ir pienākums ievērot Vispārīgās datu aizsardzības regulas un Latvijas Republikā spēkā esošo normatīvo aktu prasības. Līdzējiem nav tiesību nodot datus ārpus Eiropas Savienības un Eiropas Ekonomikas zonas robežām.
15. STRĪDU RISINĀŠANA
15.1.	Strīdus Puses risina sarunu ceļā. Ja Puses 30 (trīsdesmit) dienu laikā nevienojas, strīdu izskata Latvijas Republikas tiesā saskaņā ar Latvijas Republikas normatīvajiem aktiem.
16. CITI NOTEIKUMI
16.1.	Līgums stājas spēkā ar tā parakstīšanas brīdi un ir spēkā līdz Pušu saistību pilnīgai izpildei.
16.2.	Par Līguma izpildi atbildīgās personas:
16.2.1.	no Pasūtītāja puses: Linda Šešo, tālr. 29189728 e-pasts linda@kanepes.lv
16.2.2.	no Uzņēmēja puses: ____________, tālr. ________, e-pasts ________.
16.3.	Saziņa notiek rakstveidā, izmantojot 16.2. punktā norādītos e-pastus. Paziņojumi par Līguma grozīšanu, izbeigšanu un līgumsodiem ir sniedzami tikai rakstveidā.
16.4.	Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma datums ir pēdējā pievienotā paraksta laika zīmoga datums.
16.5.	Jautājumos, ko neregulē Līgums, Puses ievēro Latvijas Republikas normatīvos aktus.
Līguma pielikumi
1.	Tehniskā specifikācija;
2.	Uzņēmēja piedāvājums;
3.	Precizēts laika grafiks;
.
17. PUŠU REKVIZĪTI UN PARAKSTI
	PASŪTĪTĀJS
	UZŅĒMĒJS

	BIEDRĪBA "KAŅEPES LAIKMETĪGĀS KULTŪRAS CENTRS"
Reģ. Nr. 40008229307
Skolas iela 15, Rīga, LV-1010
Banka: ________
Konts: LV________________
 
________________________
(paraksts, vārds, uzvārds)
	________________________
Reģ. Nr. ____________
Adrese: ____________
Banka: ____________
Konts: LV________________
 
________________________
(paraksts, vārds, uzvārds)




4. pielikums
Iepirkumam "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā"
Iepirkuma identifikācijas Nr. ID-KLKC-044/2026
APLIECINĀJUMS
apakšuzņēmēja vai personas, uz kuras iespējām pretendents balstās
Ar šo ________________________ (nosaukums, reģ. Nr., juridiskā adrese) apliecina, ka gadījumā, ja pretendentam ________________________ (nosaukums, reģ. Nr.) tiks piešķirtas līguma slēgšanas tiesības iepirkumā "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā", apņemas (atzīmēt atbilstošo):
☐ kā apakšuzņēmējs veikt šādus darbus: ________________________________________________ (darbu apjoms ____ % / ________ EUR);
☐ kā persona, uz kuras iespējām pretendents balstās, nodot pretendenta rīcībā šādus resursus: ________________________________________________ (t.sk. pieredzi, speciālistus) un veikt darbus, kuriem šie resursi nepieciešami.
Apliecinām, ka uz mums neattiecas Nolikuma 4.1. punktā minētie izslēgšanas nosacījumi.

	Amats:
	

	Vārds, uzvārds:
	

	Paraksts*:
	

	Datums:
	


* Dokuments parakstāms ar drošu elektronisko parakstu, kas satur laika zīmogu.


5. pielikums
Iepirkumam "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā"
Iepirkuma identifikācijas Nr. ID-KLKC-044/2026
PRETENDENTA PIEREDZES SARAKSTS
atbilstoši Nolikuma 4.6. punkta prasībām
Pretendents: ________________________________________
	Nr.
	Objekts (nosaukums, adrese), ēkas lietošanas veids, ēkas grupa, būvdarbu veids (pārbūve / jaunbūve), konstrukcijas
	Pasūtītājs, kontaktpersona, tālrunis
	Veikto darbu raksturojums, līgumcena EUR bez PVN
	Izpildes periods (no–līdz)
	Apliecinošais dokuments (veids, datums, Nr., datnes nosaukums)

	1.
	
	
	
	
	

	2.
	
	
	
	
	

	3.
	
	
	
	
	


Norāda līgumus, kas izpildīti iepriekšējo 5 (piecu) gadu laikā (2021., 2022., 2023., 2024., 2025. gadā, kā arī 2026. gadā līdz piedāvājuma iesniegšanai). Katram objektam pievieno būvvaldes aktu par būves pieņemšanu ekspluatācijā un, ja nepieciešams, pasūtītāja atsauksmi.

	Pretendenta pārstāvja amats:
	

	Vārds, uzvārds:
	

	Paraksts*:
	

	Datums:
	


* Dokuments parakstāms ar drošu elektronisko parakstu, kas satur laika zīmogu.


6. pielikums
Iepirkumam "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā"
Iepirkuma identifikācijas Nr. ID-KLKC-044/2026
ATBILDĪGĀ BŪVDARBU VADĪTĀJA PIEREDZES APRAKSTS
1. objekts – obligātās pieredzes apliecināšanai (10. pielikums). 2. un 3. objekts – papildu pieredze vērtēšanas kritērijam D (Nolikuma 5.6. punkts); aizpildīšana nav obligāta. Objekts, ar kuru apliecināta obligātā pieredze, kritērijā D netiek vērtēts atkārtoti.
	Pretendents
	

	Speciālista vārds, uzvārds
	

	Amats līguma izpildē
	

	Sertifikāta Nr. / BIS saite
	



	Nr.
	Objekts (nosaukums, adrese), ēkas lietošanas veids, ēkas grupa, būvniecības veids
	Speciālista pienākumi un izpildīto darbu apraksts
	Pasūtītājs, kontaktpersona, tālrunis
	Izpildes periods; apliecinošais dokuments

	1.
	
	
	
	

	2.
	
	
	
	

	3.
	
	
	
	


Norāda pieredzi, kas gūta iepriekšējo 5 (piecu) gadu laikā (2021., 2022., 2023., 2024., 2025. gadā, kā arī 2026. gadā līdz piedāvājuma iesniegšanai). Pievieno pieredzi apliecinošus dokumentus.

	Speciālista paraksts*:
	

	Pretendenta pārstāvja vārds, uzvārds, amats:
	

	Paraksts*:
	

	Datums:
	


* Dokuments parakstāms ar drošu elektronisko parakstu, kas satur laika zīmogu.


7. pielikums
Iepirkumam "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā"
Iepirkuma identifikācijas Nr. ID-KLKC-044/2026
SPECIĀLISTA APLIECINĀJUMS
Es, ________________________ (vārds, uzvārds), sertifikāta Nr. __________, joma ______________________, apliecinu, ka gadījumā, ja pretendentam ________________________ (nosaukums) tiks piešķirtas līguma slēgšanas tiesības iepirkumā "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā", pildīšu ________________________ (amats / specializācija) pienākumus visā līguma izpildes laikā.
Sadarbības pamats ar pretendentu:
☐ darba tiesiskās attiecības
☐ uzņēmuma līgums (speciālists ir pašnodarbinātā persona vai tāda tiks reģistrēta uz līguma izpildes laiku)
☐ apakšuzņēmēja darbinieks
☐ cits: ____________________________________________
Apliecinu, ka man nav interešu konflikta ar Pasūtītāju un ka sniegtā informācija par manu kvalifikāciju un pieredzi ir patiesa.

	Vārds, uzvārds:
	

	Paraksts*:
	

	Datums:
	


* Dokuments parakstāms ar drošu elektronisko parakstu, kas satur laika zīmogu.


8. pielikums
Iepirkumam "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā"
Iepirkuma identifikācijas Nr. ID-KLKC-044/2026
INFORMĀCIJA PAR PRETENDENTA FINANŠU APGROZĪJUMU
Ar šo ________________________, reģ. Nr. ______________, juridiskā adrese ________________________, apliecina, ka tā vidējais gada neto apgrozījums atbilst Nolikuma 4.7. punkta prasībām:
	Nr.
	Finanšu gads
	Neto apgrozījums, EUR

	1.
	
	

	2.
	
	

	3.
	
	

	Kopā par 3 (trīs) gadiem (1+2+3)
	

	Vidējais gada apgrozījums ((1+2+3)/3)
	



	Pretendenta pārstāvja amats:
	

	Vārds, uzvārds:
	

	Paraksts*:
	

	Datums:
	


* Dokuments parakstāms ar drošu elektronisko parakstu, kas satur laika zīmogu.


9. pielikums
Iepirkumam "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā"
Iepirkuma identifikācijas Nr. ID-KLKC-044/2026
APLIECINĀJUMS PAR OBJEKTA APSKATI
	Iepirkums
	Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā

	Objekta adrese
	Skolas iela 15, Rīga, LV-1010

	Apskates datums, laiks
	



	Pretendenta nosaukums
	

	Reģistrācijas Nr.
	

	Adrese
	

	Tālrunis, e-pasts
	

	Pretendenta pārstāvis (vārds, uzvārds, amats)
	



Pretendents apliecina, ka ir iepazinies ar Objektu, tā atrašanās vietu dabā, un ir veicis vizuālo apskati. Pretendents Objekta apskates laikā ir guvis priekšstatu par Objektu saistībā ar minētā iepirkuma priekšmetu un veicamajiem pienākumiem.

	Pretendents:
	(amats)
	(paraksts)
	(vārds, uzvārds)

	Pasūtītājs:
	(amats)
	(paraksts)
	(vārds, uzvārds)




10. pielikums
Iepirkumam "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā"
Iepirkuma identifikācijas Nr. ID-KLKC-044/2026
SPECIĀLISTU KVALIFIKĀCIJAS PRASĪBAS
	Nr.
	Speciālists
	Prasības
	Vārds, uzvārds; BIS saite (aizpilda pretendents)

	Projektēšana

	1.
	Būvprojekta vadītājs
	Būvprakses sertifikāts ēku konstrukciju projektēšanā vai arhitekta prakses sertifikāts.
	

	2.
	Arhitektūras (AR) daļas vadītājs
	Arhitekta prakses sertifikāts.
	

	3.
	Būvkonstrukciju (BK) daļas vadītājs
	Būvprakses sertifikāts ēku konstrukciju projektēšanā.
	

	4.
	Apkures, ventilācijas un gaisa kondicionēšanas (AVK) daļas vadītājs
	Būvprakses sertifikāts siltumapgādes, ventilācijas un gaisa kondicionēšanas sistēmu projektēšanā.
	

	5.
	Elektroapgādes (EL) daļas vadītājs
	Būvprakses sertifikāts elektroietaišu projektēšanā.
	

	6.
	Elektronisko sakaru sistēmu (ESS) daļas vadītājs
	Būvprakses sertifikāts elektronisko sakaru sistēmu un tīklu projektēšanā.
	

	Būvdarbi

	7.
	Atbildīgais būvdarbu vadītājs
	Būvprakses sertifikāts ēku būvdarbu vadīšanā.
Pieredze iepriekšējo 5 (piecu) gadu laikā (2021., 2022., 2023., 2024., 2025. gadā, kā arī 2026. gadā līdz piedāvājuma iesniegšanai) kā atbildīgajam būvdarbu vadītājam vismaz 1 (vienas) 2. vai 3. grupas publiskas ēkas pārbūves, jaunbūves vai atjaunošanas būvdarbos, kur būve pieņemta ekspluatācijā.
Apliecina ar būvvaldes aktu par pieņemšanu ekspluatācijā, kurā speciālists norādīts kā atbildīgais būvdarbu vadītājs, un 6. pielikumu.
	


Viena persona var pildīt vairākus pienākumus, ja tai ir atbilstoši sertifikāti. Ja būvprojektā nepieciešamas citas daļas (piem., ugunsdrošības risinājumi, ugunsgrēka atklāšanas un trauksmes signalizācija), pretendents nodrošina attiecīgi sertificētus speciālistus.

	Pretendenta pārstāvja amats:
	

	Vārds, uzvārds:
	

	Paraksts*:
	

	Datums:
	


* Dokuments parakstāms ar drošu elektronisko parakstu, kas satur laika zīmogu.


11. pielikums
Iepirkumam "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā"
Iepirkuma identifikācijas Nr. ID-KLKC-044/2026
FINANŠU PIEDĀVĀJUMS
________________________ (pretendenta nosaukums) piedāvā veikt iepirkuma "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā" priekšmetu par šādu cenu:
	Nr.
	Pozīcija
	Cena bez PVN, EUR
	PVN, EUR
	Cena ar PVN, EUR

	1.
	Būvprojekta izmaiņu izstrāde (t.sk. jaunas būvprojekta daļas, AR daļas korekcijas, tāmes, saskaņošana BIS)
	
	
	

	2.
	Autoruzraudzība
	
	
	

	3.
	Būvdarbi – 1. bloks: būvdarbi, kas nepieciešami 2. un 3. stāva pieņemšanai ekspluatācijā (t.sk. lifts, piekļuves pacēlājs, evakuācijas krēsls, obligātie gaismekļi, kadastrālā uzmērīšana)
	
	
	

	4.
	Būvdarbi – 2. bloks: būvdarbi 1. stāvā sistēmu savienošanai (neattiecināmās izmaksas)
	
	
	

	Kopējā līgumcena (1.–4. pozīcija)
	
	
	



1.	Finanšu piedāvājumā iekļautas visas izmaksas, kas nepieciešamas līguma izpildei pilnā apmērā atbilstoši Nolikuma 2.9. punktam. Katrā blokā iekļautas visas ar attiecīgajiem darbiem saistītās izmaksas.
2.	Piedāvājumam pievieno būvdarbu tāmi (kopsavilkums pa darbu veidiem), sadalītu 1. un 2. blokā, .xlsx un .pdf formātā. Tāme būvprojekta izstrādes laikā tiks precizēta, nepārsniedzot piedāvāto attiecīgā bloka cenu.
3.	Apliecinām, ka sniegtā informācija ir patiesa un atbilst Nolikuma prasībām.

	Pretendenta pārstāvja amats:
	

	Vārds, uzvārds:
	

	Paraksts*:
	

	Datums:
	


* Dokuments parakstāms ar drošu elektronisko parakstu, kas satur laika zīmogu.





12. pielikums
Iepirkumam "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā"
Iepirkuma identifikācijas Nr. ID-KLKC-044/2026
PIEDĀVĀJUMA NODROŠINĀJUMA GARANTIJA
(forma)
Kam: BIEDRĪBA "KAŅEPES LAIKMETĪGĀS KULTŪRAS CENTRS", reģ. Nr. 40008229307, Skolas iela 15, Rīga, LV-1010 (turpmāk – Pasūtītājs)
Vieta, datums: ____________________
Piedāvājuma nodrošinājuma garantija Nr. _____
Mēs, ________________________ (nosaukums, reģ. Nr., juridiskā adrese) (turpmāk – Kredītiestāde*), esam informēti, ka mūsu klients ________________________ (nosaukums, reģ. Nr., juridiskā adrese) (turpmāk – Pretendents) iesniedz piedāvājumu Pasūtītāja rīkotajā iepirkumā "Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā", identifikācijas Nr. ID-KLKC-044/2026 (turpmāk – Iepirkums). Saskaņā ar Iepirkuma nolikumu Pretendentam jāiesniedz piedāvājuma nodrošinājums.
Ņemot vērā minēto, Kredītiestāde neatsaucami apņemas samaksāt Pasūtītājam jebkuru tā pieprasīto summu, kas nepārsniedz EUR ____________ (2% no piedāvājuma summas bez PVN), 10 (desmit) darbdienu laikā pēc Pasūtītāja parakstīta rakstiska pieprasījuma saņemšanas, neprasot pamatot pieprasījumu, ja pieprasījumā norādīts, ka iestājies vismaz viens no šādiem gadījumiem:
1.	Pretendents atsaucis savu piedāvājumu, kamēr ir spēkā šī garantija;
2.	Pretendents, kuram piešķirtas līguma slēgšanas tiesības, Pasūtītāja noteiktajā termiņā nav iesniedzis līguma izpildes nodrošinājumu;
3.	Pretendents, kuram piešķirtas līguma slēgšanas tiesības, Pasūtītāja noteiktajā termiņā nav parakstījis līgumu.
Pieprasījumu var iesniegt papīra formā vai elektroniski, parakstītu ar drošu elektronisko parakstu.
Garantija ir spēkā no piedāvājumu iesniegšanas termiņa beigām līdz īsākajam no šādiem termiņiem: 6 (seši) mēneši no piedāvājumu iesniegšanas termiņa beigām; līdz dienai, kad izraudzītais Pretendents iesniedz līguma izpildes nodrošinājumu; līdz iepirkuma līguma noslēgšanai.
Garantijai piemērojami Starptautiskās Tirdzniecības palātas Vienotie pieprasījuma garantiju noteikumi (URDG 758, 2010. gada redakcija), bet jautājumos, ko tie neregulē, – Latvijas Republikas normatīvie akti. Strīdi izskatāmi Latvijas Republikas tiesā.
* Ja nodrošinājumu izsniedz apdrošināšanas sabiedrība, vārdu "Kredītiestāde" aizstāj ar "Apdrošināšanas sabiedrība"; šādā gadījumā garantijai piemēro Civillikuma normas par galvojumu.

	Parakstītāja amats:
	

	Vārds, uzvārds:
	

	Paraksts*:
	

	Datums:
	


* Dokuments parakstāms ar drošu elektronisko parakstu, kas satur laika zīmogu.
ERAF projekts Nr. 4.3.2.0/1/25/A/044 "KKC – kopienu kultūras centra attīstība sociālajai saliedētībai"
ERAF projekts Nr. 4.3.2.0/1/25/A/044 "KKC – kopienu kultūras centra attīstība sociālajai saliedētībai"   |   2 / 3
image1.png
* X %
e *
* *

* *
* 4 Kk

Lidzfinansé
Eiropas Savieniba




